પોલીસનું નામ સાંભળતાં સામાન્ય વ્યક્તિની નજરમાં હાથમાં દંડો અને લાલ આંખનું ચિત્ર દેખાઇ આવે છે, જેના કારણે લોકો પોલીસ પાસે મદદ રાખવાની આશા પણ રાખતા નથી, પરંતુ હવે પોલીસનું આ ચિત્ર ધીમે ધીમે બદલાઇ રહ્યું છે. પોલીસ અને પ્રજા વચ્ચે ગાઢ સંબંધ કેળવતો એક કિસ્સો દરિયાપુર વિસ્તારમાં બન્યો છે. કાલુપુરમાં મોલની પોળમાં રહેતી પુખરાજબાનુનાં લગ્ન બરોડાની મુનશીનગર કોલોનીમાં રહેતા શાહનવાઝ સમસુદ્દીન શેખ સાથે થયાં હતાં. લગ્ન બાદ પુખરાજબાનુએ ત્રણ પુત્રીને જન્મ આપ્યો હતો.